**PlanRadar inovuje: zavádza nový systém pre evidenciu a zdieľanie dokumentov v rámci realitných projektov**

*Novinka významne zlepší spoluprácu medzi tímami v teréne a back-office*

**Bratislava, 27. marca 2023** – PlanRadar, jedna z popredných európskych platforiem pre digitalizáciu procesov počas výstavby a správy nehnuteľností, rozšírila svoju komplexnú sadu nástrojov o nový systém pre riadenie dokumentov. Táto funkcia bude slúžiť pre bezpečné a efektívne nakladanie s dokumentmi: ich zdieľanie a elektronický obeh, a to s využitím verzovania a prístupových práv. Navrhnutá bola priamo v reakcii na dopyt realitných profesionálov z odboru, ktorí na svoju každodennú prácu potrebujú ľahko použiteľný a intuitívny nástroj dovoľujúci zhromažďovať, spravovať a zdieľať veľké množstvo dokumentov medzi jednotlivými tímami v teréne aj back-office. Nový nástroj od PlanRadaru umožní udržať si jasný prehľad o všetkom dianí na projekte a prispeje k zlepšeniu vzájomnej koordinácie. Navyše v krajnom prípade hroziaceho súdneho sporu poslúži ako preukázateľná auditná stopa.

*„Stavebníctvo je vysoko regulovaný svet, kde je prístup k správnym a komplexným informáciám absolútne nevyhnutný. Náš nový systém na riadenie dokumentov je praktickým pomocníkom, ktorý pomáha šetriť čas na rutinných úlohách, prispieva k nižšej chybovosti a zároveň vyššej efektivite. Zjednodušenie pracovných postupov je v tomto smere úplne kľúčové: práve vďaka nemu je možné eliminovať prípadné medzery v záznamoch a zároveň podporiť vzájomnú spoluprácu,“* komentuje**Ibrahim Imam, spoluzakladateľ a výkonný spoluriaditeľ spoločnosti PlanRadar**, a dodáva: *„Na zdokonaľovaní našej platformy pracujeme neustále. Nové funkcie a služby vyvíjame v súlade s požiadavkami našich klientov, ktorými sa pri plánovaní týchto inovácií riadime. Nedávno sme zaznamenali veľmi pozitívne ohlasy na zavedenie funkcie QR kódov, ktoré sú veľkou pomocou nielen pre facility manažérov.“*

Nová funkcia “Document Management” dopĺňa už aj tak široké využitie PlanRadaru o centralizovanú správu dokumentov. Všetci účastníci stavebného procesu či správy nehnuteľnosti môžu digitálne ukladať všetky projektové dáta do ľahko prístupných zložiek, zvýrazňovať plány, zdieľať spätnú väzbu, porovnávať revízie súborov a schvaľovať vždy najaktuálnejšie verzie dokumentov v reálnom čase. Všetky dokumenty sú dobre zabezpečené a navyše v prípade potreby ľahko spätne vyhľadateľné.

*„Hoci je správa dokumentov v podstate jednoduchá záležitosť, môže sa s množstvom zapojených ľudí na projekte a radom premenlivých dát v priebehu procesu pekne skomplikovať. Vytvorenie jednotného miesta, kde sú všetky dokumenty aktualizované v reálnom čase, preto predstavuje významný pokrok zvyšujúci celkovú efektivitu v riadení realitných projektov,“* **vysvetľuje Clemens Hammerl, produktový manažér PlanRadaru**, a dopĺňa: *„Digitalizácia sa v segmente stavebníctva postupne presadzuje a my chceme k jej ešte väčšej obľube prispieť tým, že naše riešenie bude skutočne praktické a intuitívne. Poznáme každodenné výzvy našich klientov, a preto je pre nás jednoduché použitie prioritou.“*

Vzhľadom na neustály vývoj v oblasti softvérových riešení bola nová funkcia pre riadenie dokumentov od PlanRadaru vyvinutá aj s ohľadom na kompatibilitu s ďalšími systémami, ktoré už zákazníci používajú. Dokumenty zo Sharepointe, Dropboxe alebo na Google Drive je možné ľahko nahrávať priamo do PlanRadaru a automaticky zdieľať s inými softvérovými systémami bez nutnosti zložitého kódovania.

Viac informácií o novom systéme pre riadenie dokumentov sú k dispozícii na webových stránkach [PlanRadaru](http://www.planradar.com/sk/).

**Pre viac informácií kontaktujte:**

Crest Communications, a.s.

Anna Palfiová

Gsm: +421 903 664 575

email: anna.palfiova@crestcom.sk

[www.crestcom.cz](http://www.crestcom.cz/cz)

**PlanRadar GmbH**

Radek Vodička

email: r.vodicka@planradar.cz

[www.planradar.com](http://www.planradar.com/)

**O PlanRadare**

PlanRadar je softvérové ​​riešenie pre stavebných a realitných profesionálov fungujúcich na báze SaaS (z anglického Software as a Service alebo „softvér ako služba“). Svojim používateľom umožňuje pripojiť sa na diaľku ku cloudovej aplikácii a používať ju odkiaľkoľvek cez internet. Využiť ju je možné pre stavebnú dokumentáciu a dozor na stavbe, riadenie porúch a úloh, pri odovzdávaní projektov, ich následnú správu a údržbu atď. Prostredníctvom webovej aplikácie vhodnej pre všetky prehliadače a všetky typy chytrých telefónov a tabletov (iOS, Android a Windows) je možné sledovať, zaznamenávať a zdieľať so svojim tímom akýkoľvek druh informácií prostredníctvom digitálnych stavebných plánov alebo BIM modelu. Digitalizácia pracovného postupu zlepšuje spoluprácu medzi všetkými účastníkmi stavebného procesu, znižuje chybovosť a šetrí čas: zákazníci PlanRadaru hlásia úsporu až 7 pracovných hodín týždenne. Spoločnosť so sídlom vo Viedni v Rakúsku a obchodným zastúpením na Slovensku umožňuje viac ako 120 000 užívateľov z viac ako 65 krajín sledovať, pripájať sa a riešiť stavebné a realitné projekty po celom svete. Viac o spoločnosti nájdete na [www.planradar.com/sk/](http://www.planradar.com/sk/).